ประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล (ฉบับที่ 2) พ.ศ. 2561 
ประกาศสำนักงานกลางชั่งตวงวัด
เรื่อง
ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่
ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล
(ฉบับที่ ๒)
พ.ศ. ๒๕๖๑
 

ตามที่กรมการค้าภายในได้ออกประกาศสำนักงานกลางชั่งตวงวัด
เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่
ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล พ.ศ. ๒๕๕๖
ลงวันที่ ๔ พฤศจิกายน พ.ศ. ๒๕๕๖ ไปแล้ว นั้น

เพื่อให้กรมทางหลวงซึ่งเป็นหน่วยงานที่กำกับ ตรวจตรา
และควบคุมดูแลยานพาหนะที่ใช้เดินบนทางหลวงมิให้เกิดความเสียหายแก่ทางหลวงโดยใช้เครื่องชั่งแบบแท่นชั่งที่มีแท่นชั่งมากกว่าหนึ่งแท่นสำหรับชั่งน้ำหนักลงเพลาแต่ละเพลาหรือกลุ่มเพลาของยานพาหนะและชั่งน้ำหนักรวมของยานพาหนะซึ่งเป็นน้ำหนักบรรทุกของยานพาหนะที่ใช้เดินบนทางหลวง
สามารถปฏิบัติเกี่ยวกับการติดตั้งและใช้งานเครื่องชั่งดังกล่าวให้เป็นไปด้วยความถูกต้อง
ซึ่งทำให้ได้รับการตรวจสอบและได้รับคำรับรองจากพนักงานเจ้าหน้าที่ที่มีมาตรฐานและเป็นไปในแนวทางเดียวกัน
รวมทั้งไม่เป็นเครื่องมือของการฉ้อโกงได้สะดวกอันจะส่งผลให้เกิดความเป็นธรรมแก่ผู้ที่เกี่ยวข้องกับการชั่งทุกฝ่าย
อาศัยอำนาจตามความในมาตรา ๖ (๓) และ (๕) แห่งพระราชบัญญัติมาตราชั่งตวงวัด พ.ศ.
๒๕๔๒ อธิบดีกรมการค้าภายในจึงออกประกาศ ดังต่อไปนี้

ข้อ
๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๒ ให้เพิ่มความต่อไปนี้เป็นข้อ ๕/๑
แห่งประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่
ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล พ.ศ. ๒๕๕๖
ลงวันที่ ๔ พฤศจิกายน พ.ศ. ๒๕๕๖
ข้อ
๕/๑ กรณีเครื่องชั่งแบบแท่นชั่งที่มีแท่นชั่งมากกว่าหนึ่งแท่นสำหรับใช้ชั่งน้ำหนัก
น้ำหนักบรรทุกหรือน้ำหนักลงเพลาของยานพาหนะที่ใช้เดินบนทางหลวงตามกฎหมายว่าด้วยทางหลวงต้องมีโครงสร้างของแท่นชั่งแต่ละแท่นเรียงชิดต่อกันในลักษณะที่มีความมั่นคง
แข็งแรง มีความสามารถในการชั่งน้ำหนักได้ตามพิกัดกำลังของเครื่องชั่งและอยู่ภายในอัตราเผื่อเหลือเผื่อขาดตามที่กฎหมายกำหนด

ข้อ
๓ ให้เพิ่มความต่อไปนี้เป็น (๖)
ของข้อ ๖ แห่งประกาศสำนักงานกลางชั่งตวงวัด เรื่อง ข้อปฏิบัติสำหรับการติดตั้งและใช้งานเครื่องชั่งแบบแท่นชั่งที่ติดตรึงกับที่
ซึ่งมีพิกัดกำลังตั้งแต่ยี่สิบเมตริกตันขึ้นไปที่เป็นระบบดิจิทัล พ.ศ. ๒๕๕๖
ลงวันที่ ๔ พฤศจิกายน พ.ศ. ๒๕๕๖
(๖)
กรณีเครื่องชั่งแบบแท่นชั่งที่มีแท่นชั่งมากกว่าหนึ่งแท่นสำหรับใช้ชั่งน้ำหนัก น้ำหนักบรรทุกหรือน้ำหนักลงเพลาของยานพาหนะที่ใช้เดินบนทางหลวง
ต้องแสดงค่าน้ำหนักของแต่ละแท่นชั่งและน้ำหนักรวม โดยแยกให้เห็นได้อย่างถูกต้อง
ชัดเจน และต้องไม่ทาให้เกิดความสับสนในการอ่านค่า


ประกาศ
ณ วันที่ ๒๘ กันยายน พ.ศ. ๒๕๖๑
บุณยฤทธิ์
กัลยาณมิตร
อธิบดีกรมการค้าภายใน



พิมพ์มาดา/จัดทำ
๖
กุมภาพันธ์ ๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๖๙ ง/หน้า ๓/๒๖ ตุลาคม ๒๕๖๑